b'\n_START_ARTICLE_\nHIM\n_START_SECTION_\nIstoric\n_START_PARAGRAPH_\nFormat \xc3\xaen Finlanda, la mijlocul anului 1995, grupul H.I.M. (His Infernal Majesty) marcheaz\xc4\x83 incercarea de reinventare a rockului gotic. Principala ambitie a grupului a fost de a merge pe urmele unor trupe ca Sisters of Mercy sau The Mission (Marea Britanie), motiv pentru care au adoptat un stil caracterizat de furie si iubire mistica pentru a-si marca melodiile. Fondatorul trupei este Ville Hermani Vallo (vocalist si compozitor), caruia i s-au alaturat Mige Amour (bas), Lily Lazer (chitara), Gas Lipstick (baterie) si Zoltan Pluto (sintetizator). EP-ul \xe2\x80\x9e666 Ways to Love\xe2\x80\x9d, prima inregistrare a trupei, care a avut loc in anul 1996 a cucerit piata scandinava a vanzarilor. Un an mai tarziu \xe2\x80\x9eGreatest Love Songs, vol 666\xe2\x80\x9d le-a intarit pozitia de trupa-cult odata cu coverul \xe2\x80\x9eWicked Game\xe2\x80\x9d, o piesa care initial ii adusese un mare succes lui Chris Isaak._NEWLINE_La acea perioada grupul ajunsese sa stranga un numar destul de mare de fani din intreaga Europa cu ocazia turneelor si prezentei scenice cuceritoare. Trei ani mai tarziu, cel de-al doilea album al trupei, \xe2\x80\x9eRazorblade Romance\xe2\x80\x9d a inregistrat recorduri in vanzari, intarindu-le pozitia de trupa unanim recunoscuta. In acel moment, succesul l-a determinat pe Valo sa renunte la petreceri si halucinogene si sa se inchida in propria camera (neinsotit de politisti, medici de interventie sau de catuse), pentru a lucra la cantece care incep sa se vinda in multe tari. La succesul comercial a contribuit producatorul John Fryer, cel care lucrase initial cu White Zombie si cu Nine Inch Nails. La pupitrul de mixaj s-a aflat Randy Staub (Metallica, Bon Jovi) si Chris Lord-Alge (Tina Turner, Keith Richards)._NEWLINE_Cateva luni mai tarziu H.I.M. suferea prima schimbare de formula, Pluto parasindu-i pe colegii sai si fiind inlocuit cu Emerson Burton. Cel de-al treilea album al trupei H.I.M, aparut in 2001, \xe2\x80\x9eDeep Shadows and Brilliant Highlights\xe2\x80\x9d a intampinat asteptarile fanilor. Titlul este specific artei fotografiatului, definind imaginile in alb-negru, de genul cadrelor cu Greta Garbo, caracterizate prin contraste puternice. Melodiile \xe2\x80\x9ePretending\xe2\x80\x9d, \xe2\x80\x9eHeartache Every Moment\xe2\x80\x9d, \xe2\x80\x9eIn Joy And Sorrow\xe2\x80\x9d si \xe2\x80\x9eClose To Flame\xe2\x80\x9d descopera pasiunea pentru \xe2\x80\x9emetal\xe2\x80\x9d a trupei, sunet adanc, o combinatie de efecte pe care membrii grupului o numesc \xe2\x80\x9eblues scandinava\xe2\x80\x9d. H.I.M. restabilesc contactul cu trupe care i-au inspirat inca de la bun inceput: Kiss, Black Sabbath si Led Zeppelin.'